kardosdrur/scandi-wiki huggingface dataset:
Charles Jensen

Charles Jensen er navnet på flere forskellige personer:
 Charles Jensen (atlet) (1906-?) – dansk atlet
 Charles Jensen (arkitekt) (1882-1939) – dansk murer og arkitekt
 Charles Jensen (gymnast) (1885-1920) – dansk gymnast
 Charles Jensen (skribent) (født 1977) − amerikansk poet og skribent
Gyrstinge Sø

Gyrstinge Sø  er en  282 hektar stor sø der ligger nordvest for Ringsted på Midtsjælland i vestenden af tunneldalen mellem Køge og Åmosen.  Søen blev sammen med den mod øst liggende  Haraldsted Sø  købt af Ringsted Kommune i 2014. Købet var for at skabe rekreative naturområder, og måske i sidste ende en  regional naturpark omkring Haraldsted Sø og Gyrstinge. Søen afvander til Ringsted Å der er en del af  Susåsystemet. Søerne er sammen med  Ringsted Å, det største sammenhængende vandnaturområde i kommunen.  På sydsiden  af Gyrstinge Sø ligger Store Bøgeskov med et kuperet landskab og sjældne orkideer. På  nordsiden ligger  Allindemagle Skov  der har et  rigt fugleliv. Skovene er primært løvskove med stor variation
og støder direkte op til søerne. I 2017 blev der indviet en 10 kilometer lang trampesti rundt om søen. Gyrstinge Sø har tidligere  været en del af Københavns Vandforsyning, og da var der ofte svingninger i søens vandstand.

Kilder og henvisninger

Søer i Ringsted Kommune
Lokaliteter i Ringsted Kommune
Lokaliteter i Holbæk Kommune
Søer på Sjælland
Eyrarlandstatuetten

Eyrarlandstatuetten er en bronzefigur af en siddende mand, der er omkring 6,7 cm høj. Den stammer fra omkring år 1000 og blev fundet på gården Eyrarland ved Akureyri på Island. Statuetten er udstillet på Islands Nationalmuseum. Den forestillet den nordiske gud Thor og har muligvis været en brik til et spil.

Den blev fundet i 1815 eller 1816 på en af de to Eyrarland-gårde ved Akureyri.

Figuren holder et objekt, der er identificeret som Mjølner, der er udformet som på en typisk islandsk kors-agtig form. Det er blevet foreslået, at statuetten har forbindelse til Þrymskviða fra den Ældre Edda, hvor Thor får sin hammer tilbage og sidder og holder den med begge hænder under bryllupsceremonien.. Et anden tolkning er foreslået af arkæologen Kristján Eldjárn, der har fremlagt en teori om, at den kan være den centrale spillebrik fra brætspillet hnefatafl, baseret på ligheder mellem mindre figurer i hvalknogle, der blev fundet i Baldursheimur sammen med sorte og hvide spillebrikker og en terning.

Se også 
 Odin fra Lejre
 Rällingestatuetten

Referencerr

Eksterne henvisninger 

Arkæologiske fund fra Island
Oldsager fra Vikingetiden
Thor
David Thompson

David eller Dave Thompson kan henvise til:

 David Thompson (kartograf) (1770–1857), canadisk kartograf og pelshandler.
 David Thompson (basketballspiller) (født 1953), amerikansk tidligere basketballspiller.
 David Thompson (politiker) (1961–2010), barbadisk politiker og premierminister.
 David Thompson (fodboldspiller) (født 1977), engelsk tidligere fodboldspiller.
 Dave Thompson (komiker) (født 1960), engelsk standupkomiker og skuespiller.
 Dave Thompson (forfatter) (født 1963), engelsk forfatter og journalist.
Bernhard Gomard

Bernhard Gomard (født 9. januar 1926 i Karise, død 8. august 2020) var en dansk professor i retsvidenskab ved Københavns Universitet.

Gomard var søn af en stationsforstander i Karise, blev i 1944 student fra Holte Gymnasium og i 1950 efterfulgt af en juridisk kandidat. Allerede året efter indledte han sin videnskabelige karriere som lektor ved Københavns Universitet og i 1958 blev han professor samme sted efter samme år at have erhvervet doktorgraden med afhandlingen Forholdet mellem erstatningsregler i og uden for kontraktsforhold. Han beholdt professoratet frem til 1996 og havde et omfattende og alsidigt forfatterskab indenfor proces- og formueret. Efter sin pensionering blev han adjungeret professor ved Handelshøjskolen i København.

Som juridisk ekspert sad Gomard i en lang række udvalg og kommissioner og havde desuden sæde i en lang række bestyrelser.

Hæder 
 Honorarprofessor ved Freiburgs Universitetet, 1970.
 Æresdoktor ved Lunds Universitet, 1982.
 Kommandør af Dannebrogsordenen, 1986.
 Bestyrelses-Prisen, 1986.
 Den nordiske Juristpris, 1987.
 Anders Sandøe Ørstedske guldmedalje, 1995.

Referencer 

Jurister fra Danmark
Professorer fra Københavns Universitet
Kommandører af Dannebrog
Dakhla-Oued Ed-Dahab

Dakhla-Oued Ed-Dahab ( , ddakhla wādi ddahab;  : ddakhla asif n wuṙġ ) er en af Marokkos tolv regioner. Før september 2015 var den kendt som Oued Ed-Dahab-Lagouira ( ). Den er beliggende i det omstridte territorium Vestsahara, der af Marokko betragtes som landets sydlige del. Polisario og andre uafhængighedssøgende vestsaharanerne anser dette for at være en del af Saharawiske Arabiske Demokratiske Republik. De Forenede Nationer og de fleste lande anerkender hverken den marokkanske suverænitet over området eller den selverklærede Sahrawi-republik.

Regionen dækker et område på 50.880 km² og havde ifølge folketællingen i 2014 en befolkning på 142.955 mennesker. Hovedstaden er den kystnære by Dakhla, tidligere kendt som Villa Cisneros.

Regionen omfatter to provinser:

 Aousserd (provins)
 Oued Ed-Dahab (provins)

Kilder og henvisninger 

 Portail officiel de Oued Ed-Dahab-Lagouira (fransk)

Marokkos regioner
Vestsahara
Atletico Baleares

Club Deportivo Atlético Baleares () er et spansk fodboldhold med base i Palma, Mallorca, på De Baleariske Øer. Klubben blev grundlagt i 1920 og spiller i øjeblikket i Segunda División B - gruppe 1. Den har hjemmebane på Estadio Balear, som har en kapacitet på 6.000 pladser.

Eksterne henvisninger 
 Klubbens officielle hjemmeside

Fodbold i Spanien
Etableret i 1920
Archosaurus

Archosaurus er en uddød slægt af kødædende reptiler. Kun arten Archosaurus rossicus er beskrevet.

Da slægten blev beskrevet i 1960, blev den regnet for at være den ældst kendte archosaur fra tidlig trias, men archosaurer bliver nu betragtet som en mindre gruppe, der ikke længere omfatter denne slægt.

Kilder

Eksterne henvisninger 

Krybdyr
Aage Weitemeyer

Aage Weitemeyer (født 6. august 1911) var en dansk jæger og forfatter. Han har skrevet en række bøger om jagt.

Bibliografi 
 Skytten fortæller (1942)
 Blade fra en skyttes dagbog (1942-44 / 2018)
 Godsjagt og Skytteliv (1944 / 2018)
 Med dagbog i jagttasken (1943 / 2018)
 Fra min svenske jagtgård (1968)
 Jagt i skoven (1968)
 Gråænder i sø op mose (1972)
 Jægere (1973)
 Nyt dansk jagtleksikon (1973)
 Råvildt: biologi og jagt (1975)
 Når vildtet er skudt (1984 / 2007)
 Jagt med haglgevær (1989)

Eksterne henvisninger 
 

Jægere
Faglitterære forfattere fra Danmark
Eitri

Eitri (eller Sindre) er en dværg i nordisk mytologi, der er bror til Brokk.

Ifølge Skáldskaparmál væddede Loke, der havde fået fremstillet Sifs gyldne hår, Frejs skib Skidbladner og Odins spyd Gungner hos Ivaldesønnerne, at Brokk og Eitri ikke kunne fremstille noget der kunne matche disse tre genstande.
Eitri begyndte at arbejde ved essen mens hans bror passede blæsebælgen, men en flue begyndte at genere Brokk i et forsøg på at stoppe dem. Eitri formåede at skabe den gyldne gris Gyldenbørste, guldringen Draupner og til sidst hammeren Mjølner, der vandt væddemålet over Loke.

Dværge i nordisk mytologi
Stor Megin

Stor Megin er en type jolle, der blev konstrueret af arkitekt Peer Bruun i 1996. Den kaldes også Megin 22, da den er 22 fod lang, til forskel fra Bruuns første båd fra 1988 lille Megin eller Megin 16, der er 16 fod lang.

En stor megin er en smakkejolle konstrueret med forlæg i Skuldelev 1, et havgående handelsskib fra år 1030, som man fandt ved Skuldelev i Roskilde Fjord i 1962.

Et særligt kendetegn ved Stor Megin er de såkaldte "Meginhofer"-kanaler, som på nogle vikingeskibe, var de lodret-stillede bord/planke, 5-6 planker oppe fra kølen. Disse kanaler skaber en luftspiral under sejlads, som får jollen til at glide lettere gennem vandet. Meginjollen er støbt i glasfiber og har træaptering, typisk i lærk. Den er smakkerigget med smakkesejl med sprydsstage, fok og topsejl. Jollen er forsynet med flydetanke med 2 x 300 liter/kg vand som indvendig ballast. Og er dermed en meget stabil jolle, der kan sejles sikkert i relativt hårdt vejr. Stor Megin er forsynet med stiksværd så jollen får en dybgang på 1,20 meter. Den flyder på 40 cm uden sværd.

Den kunne købes som selvbygger jolle og som helt færdig apteret fra Ebbes Bådebyggeri i Marstal.

Der er fra 1997 bygget 40 Stor Megin joller i alt og der bliver ikke bygget flere, da formen de bliver støbt i er slidt op.

Mål 
Længde:          6,72 m
Bredde:           2,20 m
Dybgang:        0,40 m
M/sværd:        1,20 m
Vægt:              650 kg
Vandballast:    600 kg
Smakke:          15,5 m2
Fok:                 5,5 m2
Topsejl:            5,5 m2

Referencer 

Joller
Rie Osted

Rie Osted (født 3. november 1940) er en dansk journalist og forfatter til en lang række bøger.  

Rie Osted har arbejdet som journalist siden 1969. Hun har blandt andet skrevet fast for ALT for damerne i 10 år, og var i 90'erne fast klummeskribent på Berlingske Tidende. Fra 1999-2006 var hun redaktør for magasinet Julen.

Som forfatter står hun bag krimiserien med Andrea De Lima, som tæller Dag&Nat som udkom i 2010, "Den røde dame" som udkom i 2011 og Huset på skrænten som udkom i 2013.

Udover krimier har Rie Osted skrevet flere romaner deriblandt "Men Anna hun lo" fra 1987, hvor Danmarks historien gennemgåes ud fra forskellige kvinders synsvinkler. 

I 2017 udkom romanen Dage på en ø.

Bibliografi 
 Kærligheden er en blå fugl (1985)
 Silke (1986)
 Men Anna hun lo (1987)
 Afrodite folder sig ud (1992)
 Marias Bog (1998)
 Stellas genkomst (2000)
 Marionetternes magt (2005)
 Dag&Nat (2010)
 Det kan man aldrig vide (2011)
 Den røde dame (2011)
 Huset på skrænten (2013)
 Dage på en ø (2017)

Referencer

Eksterne henvisninger 
 
 

Kvindelige forfattere
Romanforfattere fra Danmark
Palle Birch

Palle Birch (født 12. april 1993 i Odense) er en dansk komiker og improskuespiller.

Comedy

Palle Birch vandt i 2018 og 2019 DM i Impro Comedy sammen med gruppen UHA!

I efteråret 2019 var han Heino Hansens faste medspiller i det improviserede comedyshow Heino What You Did Last Summer. 

I 2017 var Palle Birch frontfigur i satireprojektet "Fynsk Folkeparti", der stillede op til i Odense Kommune i Kommunal- og regionsrådsvalg 2017. 
Birch kom med 300 stemmer ved kommunalvalget ikke ind i byrådet.

TV

I 2019 spillede Palle Birch kameramanden Bjarke i DR2 serien Mord på DR2.

Referencer 

Komikere fra Danmark
Personer fra Odense
Erstatningsnævnet

Erstatningsnævnet er et  nævn der via et sekretariat  varetager behandlingen af ansøgninger om erstatning i henhold til offererstatningsloven. Erstatningsnævnet træffer afgørelse efter indstilling fra sekretariatet. I sager vedrørende mindre erstatninger og en række øvrige sager er sekretariatet dog bemyndiget til at træffe afgørelse uden at forelægge sagen for Erstatningsnævnet.

Erstatningsnævnet er nedsat af justitsministeren og består af en formand og en eller flere næstformænd, der tilsammen udgør formandsskabet, og et antal yderligere medlemmer. Erstatningsnævnets formand og næstformænd skal være landsdommere. Nævnets øvrige medlemmer udnævnes efter indstilling fra henholdsvis Social- og Integrationsministeren og fra Advokatrådet, og de  udnævnes for 4 år.

Kilder og henvisninger

Offentlig forvaltning
Karna

Karna har flere betydninger:

 Karna (pigenavn) - et pigenavn, der er afledt af Karen
 Karna (fiktiv figur) - en figur i det hinduistiske epos Mahabharata
Yarmouth Town

"Yarmouth Town" er en traditionel engelsk sang. Det er en shanty eller sømandssang om byen Great Yarmouth på Norfolks kyst. Sangen handler om en ung kvinder, som er datter af en krovært, der tager mange elskere blandt de sømænd, der kommer i havn.

Indspilninger 
Sangen er blevet fremført og indspillet af en række forskellige musikere og bands, heriblandt The Clancy Brothers, Planxty, Gaelic Storm, Great Big Sea, Bellowhead og Nic Jones. 

Planxty udgav "Yarmouth Town" som B-siden til "Cliffs of Dooneen" fra 1972
Great Big Sea på  deres album Sea of No Cares (2002)
Bellowhead på deres album Hedonism (2010) og Hedonism Live (2011)
Jon Boden fra Bellowhead indspillede sangen i august 2010 under projektet A Folk Song A Day der foregik 2010-2011, hvor han indspillede en folkesang hver dag i et helt år
Nic Jones på hans livealbum Unearthed (2011)
Gaelic Storm på deres album The Boathouse (2013)

Referencer 

Sange fra England
Æresport

En æresport (festportal) er en udsmykning af en hoveddør eller et indgangsparti i festlig anledning, især til ære for et sølv- eller guldbrudepar. Sædvanligvis hænges en guirlande af gran op langs dørkarmen, og i midten foroven anbringes et skilt med forklarende tekst, dvs. fx sølvbrudeparrets navne og datoen for brylluppet, hhv. mærkedagen. Æresporten er nu oftest lavet af grangrene, men kan også være af andre grene, der kan være fastgjort til et skelet af rafter, tov eller ståltråd. Denne grundstamme kan udsmykkes med blomster, blade og lamper. 

Æresporten for brudepar arrangeres af parrets børn, familie og venner, og den opsættes aftenen eller natten forud for festdagen. Om morgenen møder arrangørerne frem og synger parret op, fx med "Det er så yndigt at følges ad", som N.F.S. Grundtvig skrev til et sølvbryllup. Efterfølgende inviteres der sædvanligvis på morgenkaffe, som æresparret har forberedt, idet de havde forudset at ville blive fejret med æresport om morgenen. 

Hvis æresport anvendes ved kobberbryllup (ved 12½ år), vil det ofte kun være en halv æresport, hvor der kun er opbygget venstre side af en fuld port.

En dansk dokumentarfilm fra 1967 hed Æresporten.

Referencer 

Bryllup
Mærkedage
Mærsk Mc-Kinney Møller (familie)

Mærsk Mc-Kinney Møller også kendt som familien Mærsk, Møller-Mærsk, Mærsk Mc-Kinney og Mc-Kinney Møller er en dansk familie, der var involveret i grundlæggelsen af Mærsk og dens to moderselskaber Dampskibsselskabet Svendborg og Dampskibsselskabet af 1912 og i ledelsen af virksomheden fra deres grundlæggelse frem til nutiden.

Familien afstammer fra en sømandsslægt fra Rømø, hvor de kan spore sig tilbage til kommandør og landfoged Laust Michelsen.

Simplificeret stamtræ

Noter

Referencer
Mærsk Mc-Kinney Møller (flertydig)

Mærsk Mc-Kinney Møller er navnet på flere forskellige ting, blandt andre:
 Mærsk Mc-Kinney Møller - dansk skibsreder og administrerende direktør i A.P. Møller-Mærsk A/S
 Mærsk Mc-Kinney Møller (skib)
 Mærsk Mc-Kinney Møller (familie)
 Mærsk Mc-Kinney Møller Instituttet
William Bøving

William Bøving Wick (født 1. marts 2003) er en dansk fodboldspiller, der spiller for den østrigske fodboldklub Sturm Graz. William Bøving spiller tillige for det danske U/21-ungdomslandshold. Han har tidligere spillet for F.C. København.

På ungdomslandsholdene spiller Bøving angriber, men i sine kampe på FCK’s førstehold blev han været brugt på kanten.

Klubkarriere

FCK 
Bøving deltog som ungdomsspiller på FCK's førsteholds vintertræningslejr i vinterpausen 2019/20 og fik spilletid i alle træningskampene. Han blev første gang udtaget til FCK’s førsteholdstrup til en superligakamp mod Silkeborg IF den 23. februar 2020, men kom ikke på banen. Han fik sin officielle debut i pokalnederlaget til AaB den 4. marts 2020, hvor han med fem minutter igen blev skiftet ind for Michael Santos og fik efter coronapausen igen spilletid i FCK's 0-1 nederlag mod Manchester United i Europa League-kvartfinalen den 10. august 2020. Han debuterede for FCK i Superligaen den 3. februar 2021, da han blev skiftet ind i 85. minut i FCK's sejr over Aab. Han var i sæsonen 20/21 tilknyttet klubbens ungdomsafdeling, men blev officielt en del af førsteholdstruppen fra sommeren 2021. 

Bøving opnåede i alt 44 kampe for FCK, heraf 12 kampe i europæiske turneringer, og blev noteret for i alt 5 mål.

Sturm Graz 
Den 30. august 2022 blev det offentliggjort, at Bøving skiftede til østrigske Sturm Graz.

Allerede i oktober 2022 gjorde Bøving sig særligt bemærket ved Europa League-kamp mod Lazio, hvor han scorede to mål for Sturm Graz. Kampen endte 2-2.

Landsholdskarriere 
Han fik debut på U/16-landsholdet den 27. september 2018 og på U/17-landsholdet den 4. august 2019. I 2020 spillede han på U/18 og U/19 landsholdene og i 2021-22 på U/20 og U/21-holdene.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Sturm Graz
Love Me for Who I Am

er en japansk mangaserie skrevet og illustreret af Kata Konayama, der begyndte 1. juni 2018 i Comic MeDu og endte 5. marts 2021. Mangaen bliver udgivet i USA af Seven Seas Entertainment, med det første bind i juni 2020.

Plot 
Love Me for Who I Am følger den ikke-binære gymnasieelev Mogumo, som lever langt fra sin familie og føler sig ensom. I skolen inviterer kammeraten Tetsu Iwaoka Mogumo til at arbejde i Question!, en maid café. Mogumo siger ja og er til at begynde med glad, fordi at de kan præsentere sig som de er. Det viser sig imidlertid hurtigt, at Testsu inviterede dem, fordi at han troede, at de var en cross-dressende dreng som de øvrige medarbejdere i caféen. Mogumo fortæller Iwaoka, at han ikke skal antage andres køn ud fra deres udseende - hvilket får Iwaoka og resten af maid caféens medarbejdere til at genoverveje, hvad de ved om køn.

Personer 
  – Den primære hovedperson; en ikke-binær gymnasieelev som arbejder for Question!. Bliver ofte kaldt ved sit efternavn.
  – Den sekundære hovedperson; en mandlig gymnasieelev hvis familie ejer Question!, og som forelsker sig i Mogumo.
  – Tetsus storesøster; en transkønnet kvinde og ejeren af Question!
  – Mogumos lillesøster der prøver at få Mogumo til at vende tilbage til deres familie igen ved hjælp af skyldfølelse.
  – Mogumo's barndomsven; en lesbisk gymnasieelev som accepterer Mogumo, men som bruger dem til at overkomme hendes anstrengte forhold til mænd.
  – En tjener i Question! Starter med at identificerer sig som en cross-dressende dreng, men kommer ud som transkønnet kvinde senere.
  – En homoseksuel gymnasieelev og tjener i Question! Han kaldes også for Suzu.
  – En tjener i Question! der laver caféens uniformer. Han kaldes også for Ten.

Mangabind

Referencer

Eksterne henvisninger 
 Officiel Side 
 

Manga
Mangaserier
Anne Grete Nissen

Anne Grete Nissen (senere kendt som Hildur Højerslev; født 14 november 1946) er en dansk skuespiller, som omkring 1970 medvirkede i flere erotiske film.

Hun har medvirket i dokumentarserien Sexobjekt.

Filmografi
 Uden en trævl (1968)
 Mazurka på sengekanten (1970)
 Kyrkoherden (1970)
 Dagmars heta trosor (1971)

Referencer

Eksterne henvisninger 
 

Skuespillere fra Danmark
Nationalpark Nockberge

Nockbjergene    (  eller Nockgebirge ) er den vestligste og højeste bjergkæde i Gurktal Alperne i Østrig, spredt over dele af forbundsstaterne Kärnten, Salzburg og Steiermark . Deres udseende er kendetegnet ved adskillige kuppellignende og græsdækkede toppe (Nocken). Deres højeste top er Eisenhut i Steiermark, der når en højde på 2.441 moh.

I juli 2012 blev Nockbjergene og den tilstødende region Lungau udnævnt til en biosfærereservat af UNESCO. De var stort set isfri i istiden og var et glacielt refugium.

Geografi 

Som den vestligste del af Gurktal Alperne er Nockbjergene adskilt fra bjergkæden Niedere Tauern i nord og strækker sig helt til Katschberg-passet (1.641 moh.) i vest, ved floden Mura. I vest adskiller floder Lieser og Drau Nockbjergene fra Ankogel-gruppen i Hohe Tauern og fra Gailtaler Alperne . Syd for Ossiach-søen støder de sammen med den nedre Sattnitz bjerkæde og Klagenfurt-bassinet, en anden del af Gurktal Alperne. Mod øst inden for Gurktal Alperne er de afgrænset af en linje fra Gurk via Flattnitz Passet (1,400  moh.) til bækken Paalbach.

Nockbjergene kan opdeles i otte undergrupper. Syd for Bad Kleinkirchheim findes grupperne (Stock) i Mirnock-massivet (2.110  moh.) med en betydelig primærfaktor på 1.343 m, Wöllaner Nock (2.145  moh.) og Gerlitzen (1.909  moh.) højt over søen Ossiach. Den centrale region af Nockbjergene er dannet af Millstätteralperne (2.101  moh.) og Rosennock (2.440  moh.), den højeste top i Kärnten. I det nordlige ligger grupperne Schwarzwand (2.241  moh.), Königstuhl (2.406  moh.) i Salzburg, som også er en trelandsgrænse, og Eisenhut (2.441  moh.).

Bjergkæden er også i tysksprogede turistbrochurer omtalt som "Nocky Mountains", relaterende til Rocky Mountains.

Nationalpark 

Det centrale område af Nationalpark Nockberge blev oprettet af Kärntens delstatsregering 1. januar 1987. Det fjerntliggende område var allerede blevet udviklet med opførelsen af den naturskønne Nockalm Strasse fra 1979. Yderligere planer for et skiområde blev afværget af et borgerinitiativ og en folkeafstemning i 1980, hvor 94% af vælgerne var imod projektet.

På trods af sit navn blev Nationalpark Nockberge udpeget til et beskyttet landskab (kategori V) i henhold til IUCN-beskyttede områdekategorier . Området på 184 km2 var helt placeret inden for Kärnten men langs grænsen til Salzburg og Steiermark, fra Krems og Lieser-dalen i vest til Reichenau i øst og ned til Bad Kleinkirchheim og Radenthein i syd.

Kilder og henvisninger 

 Kimmer/Lang/Baumhackl, Nockberge (Rother Wanderführer), 5., völlig neu bearbeitete Auflage, 2017. .
 Nock Mountains biosfærepark

Bjergkæder i Alperne
Nationalparker i Østrig
Tormund Giantsbane

Tormund Giantsbane er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones. Der er ingen kapitler skrevet fra hans synspunkt, og han opleves derfor udelukkende fra Jon Snows synspunkt.

Han bliver introduceret i En storm af sværd (2000), og er en kendt wildling-leder og ledende officer for Mance Rayder, der er konge på den anden side af Muren. Han optræder efterfølgende i Martins A Dance with Dragons. Selvom han oprindeligt er ntagonist overfor Jon Snow og Night's Watch, så viser han sig senere at være en vigtig allieret i kampen mod White Walkers.

Tormund Giantsbane bliver spillet af den norske skuespiller Kristofer Hivju i HBO tv-serie. Hans portrættering blev godt modtaget af anmelderne.

Referencer 

Fiktive personer fra A Song of Ice and Fire
Hovedvej A10

Hovedvej A10 var en hovedvej i Danmark indtil 1985, hvor alle navnene på vejene blev skiftet til primærruter og sekundærruter. I dag hedder A10 sekundærrute 170 og 180 og er 310 km lang fra grænsen Kruså til Frederikshavn. Den løber i dag parallelt med motorvejen E45, som i dag står for langt det meste af driften. Dog er der nogle forskelle i og med E45 løber over Vejlefjordbroen og A10 fortsætter ind gennem Vejle by. Hovedvej A10 og dens pressede trafik, blev faktisk den eneste grund til at Vejlefjordbroen blev bygget.

Veje i Danmark
Kongernes kamp

Kongernes kamp (eng: A Clash of Kings) er den anden bog i A Song of Ice and Fire, en serie af fantasyromaner af den amerikanske forfatter George R. R. Martin. Den blev udgivet første gang den 16. november 1998 i Storbritannien og først den 2. februar 1999 i USA.

Ligesom sin forgænger, Kampen om tronen, vandt bogen Locus Award (i 1999) for Best Novel og den blev nomineret til Nebula Award (ligeledes i 1999) for bedste roman. I maj 2005 udgav Meisha Merlin en limited edition af bogen fuldt illustreretaf John Howe.

Romanen er grundlaget for den anden sæson af en tv-serie af HBO's filmatisering af serien kaldet Game of Thrones.

Kongernes kamp' handler om borgerkrigen i De Syv Kongeriger i Westeros, mens Night's Watch begynder at undersøge det mystiske folk kaldet wildlings. Imens fortsætter Daenerys Targaryen sin plan med at samle sig en hær i Essos for at generobre De Syv Kongeriger.

Referencer 

Litteratur i 1998
A Song of Ice and Fire